ફાઉન્ડેશન બાદ હંમેશાં ચહેરા પર પાઉડર લગાડવામાં આવે છે. જોકે સામાન્ય પાઉડર મૅટ હોવાથી મિનિમલ મેકઅપમાં એનો ઉપયોગ કરવામાં આવે તો એ ટિન્ટેડ મૉઈશ્ચરાઇઝર દ્વારા ચહેરા પર જે ગ્લો આવ્યો છે એને ખતમ કરી નાખે છે. એથી જરૂરી છે કે ટિન્ટેડ મૉઈશ્ચરાઇઝર બાદ પાઉડર પણ ઇલ્યુમિનેટિંગ ઇફેક્ટ ધરાવતો જ વાપરવામાં આવે. આવા પાઉડરમાં ત્વચાને ચમકીલી બનાવનારા પિગમન્ટ્સ ક્રશ કરીને નાખવામાં આવ્યાં હોવાથી જ્યાં એક બાજુ એ આગળના સ્ટેપ્સ માટે સારો બેઝ તૈયાર કરે છે ત્યાં જ બીજી બાજુ ચહેરાની ચમકને કુદરતી રીતે વધારવાનું કામ પણ કરે છે.